ფუნაფუტი

ფუნაფუტი (ინგლ. Funafuti) — მორჩილი კოკი სახენწჷფო ტუვალუშ ატოლი-ნანანოღა რჩქალ ოკიანეს. გეოგრაფია ფართობი — 2,79 კმ². ატოლი იკათუანს 30 მორჩილი კოკის. თინეფს შქას უდიდაში რე — ფონგაფალე (ინგლ. Fongafale), თიშ უკული სიდიდათ უდიდაში რე — ფუნაფალა. ატოლიშ დინოხოლენი ლაგუნას ტე-ნამო ჯოხო, ნამუშ სიგჷნძა დოხოლაფირო 20 კმ. წჷმარინუანს დიხაშ ინწრო ღოზის დიდი ლაგუნა ტე-ნამოშ მუკი-მუკი სიგანათ 20-შე 400 მეტრიშახ. მახორობა 2017 წანას ატოლიშ მახორობა აკმადგინანდჷ 6,320 ადამიერს, თენა არძაშე მიარემუდანამი ატოლი რე ქიანას. ატოლიშ ართ-ართ ოფუტეს (ვაიაკუს) იდვალუაფჷ თარობა. მინშა რაგადანა, ნამჷ-და ტუვალუშ ნანანოღა რე — ფონგაფალე ვარ-და ვაიაკუ, მარა ოფიციალურო ქიანაშ ნანანოღა რე ედომუშამი ატოლი ფუნაფუტი. ფონგაფალეშ, ფუნაფალაშ დო ამატუკუშ კოკეფს იროიანი მახორობა ჸუნს. გვალო ატოლს 9 დოხორინელი პუნქტი რე: ფონგაფალე ფონგაფალეშ თარი კოკი ფაკაიფუ 1007 ადამ. სენალა 589 ადამ. ალაპი 1024 ადამ. ვაიაკუ 516 ადამ. ფონგაფალეშ შხვა კოკეფი ლოფეაგაი 399 ადამ. ტეონე 540 ადამ. ტეკავატოეტოე 343 ადამ. ფუნაფალა ფუნაფალა 22 ადამ. ამატუკუ ამატუკუ 52 ადამ. გვალო 2017 წანაშ ეჭარუათ, თე 9 დოხორინელი პუნქტის მახორობაშ მუდანობა 6,320 ადამიერს აკმადგინანდჷ. ეკონომიკა ფუნაფუტის რე აეროპორტი ეიოფურინალ-დაფურინალი საროტით, ოსუმარე (Vaiaku Langi Hotel), ადმინისტრაციული დგჷმილეფი, ტრადიციული სტილით — პალმაშ ფურცელეფით დო თეხანური — ცემენტით აკოგაფილი ოხორინალი ჸუდეეფი. ოქინაფუეფი ატოლ ფუნაფუტის არძაშე შანულამი ოქინაფუ რე — ტუვალუშ ოხვამე. მაჟირა ოქინაფუ — ამერიკული ფურინჯიშ ნოსქილედეფი, ნამუქჷთ ფუნაფუტის მაჟირა მოსოფელიშ ლჷმაშ ბორჯის გჷთოლჷნ, მუჟამსჷთ ეიოფურინალ-დაფურინალი საროტი გჷმირინუაფუდჷ ააშ-იშ ოურდუმე-ოჰეერე ნძალეფიშით გილბერტიშ კოკეფიშ ოთხილარო (ასეშო კირიბატიშ კირიბატიშ ნორთი რე). ააშ პრეტენზიას აცხადენდჷ ფუნაფუტიშა 1970-იანი წანეფიშ დალიას მაჸალობაშ ხეკულუაშ ხემოჭარუაშახ. სქოლიო